Diari Oficial de la Generalitat Valenciana


Sumari del DOGV 1973, del 26-02-1993 (1993/827275)

RESOLUCIÓ de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva per la Comissió Territorial d'Urbanisme d'Alacant de la modificació puntual de les normes subsidiàries d'Aspe.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1973

Data del DOGV
:   26-02-1993

Secció del DOGV
:   ALTRES DISPOSICIONS

Número del document
:   1993/827275


Data del document
:   02-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva per la Comissió Territorial d'Urbanisme d'Alacant de la modificació puntual de les normes subsidiàries d'Aspe.  
La Comissió Territorial d'Urbanisme d'Alacant, en la sessió del 16 d'octubre de 1992, acordà aprovar definitivament la modificació puntual de les normes subsidiàries d'Aspe.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i basant-se en aquests:  
Antecedents de fet  
1. L'ajuntament, en la sessió plenària de 16 de juliol de 1992, n'acordà l'aprovació provisional, després d'haver complit els tràmits d'aprovació inicial i d'exposició pública mitjançant els anuncis que aparegueren en el Butlletí Oficial de la Província i en un dels diaris de més difusió provincial.  
2. Amb data 3 de juliol de 1992, la Conselleria de Medi Ambient va emetre una declaració d'impacte ambiental, en què considerava acceptable, només a l?efecte ambiental, la modificació de referència, amb una sèrie de condicions.  
3. El Servei de Carreteres de la Conselleria d'Obres Públiques, Urbanisme i Transports, amb data 23 de juliol de 1992, emeté un informe del projecte de referència en els termes següents:  
«- Respecte de l'ampliació de sòl urbanitzable per a ús industrial que hi ha vora el polígon Tres Hermanas:  
Primer. Cal desclassificar l?àrea de nova classificació que queda immediatament al nord de la carretera C-3317, ja que comportaria la creació d'una travessia, a més de provocar problemes de pas a través d'aquesta infrastructura.  
Segon. La zona de protecció de la carretera C-3317 es destinarà a reserva viària, i no s'hi permetrà l?establiment de cap nou ús (inclosa la construcció de vials de servei del polígon). Aquesta zona caldrà dibuixar-la delimitada com cal en el plànol corresponent i serà de cessió gratuïta.  
Tercer. No es permetrà l'accés al polígon de nova creació directament des de la carretera C-3317, i s'hi haurà d'accedir a través de l?enllaç del polígon de Tres Hermanas.  
Quart. Cal proporcionar informació detallada sobre el sistema d'accessos proposat per a la nova zona.  
- Respecte de la modificació dels límits del sòl urbanitzable del sector 5.  
Cal emetre un informe positiu d'aquesta modificació.  
L'informe d'aquesta Divisió de Carreteres és així negatiu, en allò que es refereix a l'ampliació de sòl urbanitzable per a ús industrial, mentre que no s'esmenen les deficiències assenyalades.»  
4. Amb data 31 de juliol de 1992, l'ajuntament trameté un escrit tant al Servei de Carreteres de la Conselleria d'Obres Públiques, Urbanisme i Transportes, com a la secretaria permanent d'aquesta comissió (tramés el 5 d'agost a aquest servei) en resposta a l'anterior informe d'aquell organisme.  
5. L'ajuntament, en la sessió plenària de 25 de setembre de 1992, adoptà un acord en què aclaria alguns punts del contingut de la modificació objecte del present acorda en el qual s'assenyalava entre altres qüestions, que el Cap del Servei de l?Oficina del Pla de Carreteres havia prestat la seua conformitat, en conversació telefònica, a la resposta municipal a l?informe d'aquest organisme.  
6. La documentació, la integren una memòria justificativa, uns plànols d'informació i d'ordenació i normes urbanístiques.  
7. La finalitat d'aquest expedient és:  
- Canvi de classificació de sòl no urbanitzable agrícola a sòl urbanitzable industrial, per a l'ampliació del sector 11, en una superfície de 43,70 ha.  
- Canvi de classificació de sòl no urbanitzable agrícola a sòl urbanitzable residencial, per a l'ampliació del sector 5, en una superfície de 3,77 ha.  
- Canvi de classificació de sòl urbanitzable programat sector 5 a sòl urbà dotacional.  
- Canvi de classificació de sò1 no urbanitzable agrícola a sòl urbà dotacional. Ambdues reclassificacions comporten l'augment de 5,838 ha de sòl urbà, tots destinades a equipaments.  
La modificació, la justifica la necessitat de sól urbanitzat que té el municipi, i la promoció pública de tots dos sectors. S'ha firmat amb la Societat Estatal de Promoció i Equipament del Sòl (SEPES) sengles convenis per al seu desenvolupament.  
Consideracions tècnico- jurídiques  
I. La tramitació es considera correcta d'acord amb el que estableixen l'article 114 per remissió del 128.1 del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal.  
II. La documentació se estima completa conformement a l'article 80.2 del text refós de 1992 i 97 del Reglament de Planejament, i suficient en funció del contingut i abast de la present modificació. No obstant això, caldrà aportar els plànols modificats i la resta de documentació amb el mateix format que els vigents, de manera que puga refondre's convenientment.  
III. S'ha complit el que preveu la Llei 2/1989, de 3 de març, de la Generalitat Valenciana, d'Impacte Ambiental, i el seu reglament, aprovat pel Decret del Consell de la Generalitat Valenciana 162/1990, de 15 d'octubre, i és favorable la declaració d'impacte ambiental, amb les següents condicions:  
A. Respecte a les ampliacions dels sectors 5 i 11, així com l'ampliació del sòl urbà, en el projecte d'urbanització caldrà reflectir:  
A.1 La ubicació d'abocadors i amuntegament de terra, garantint, la inexistència d'afectacions al domini públic hidràulic, al sòl no urbanitzable de protecció i a la població; els residus vegetals es transportaran a l'abocador de residus urbans.  
A.2 A fi de reduir les emissions de pols i partícules es realitzaran regs periòdics dels vials i dels materials que els produesquen.  
A.3 Atès el risc sísmic de la zona, en el disseny de les edificacions hom vetlarà pel compliment de la normativa sismoresistent, i és recomanable, especialment, en l'ampliació del sector 5 i del sòl urbà la realització d'estudis de detall.  
B. Respecte de l'ampliació del sector 11 del sòl urbanitzable industrial, tant en la fase de construcció com en la d'explotació:  
B.1 L'ajuntament, en la concessió de llicències, inclourà les substàncies contingudes en la relació I. de l'annex al títol III del Reglament del Domini Públic Hidràulic (Reial Decret 849/1986, d?11 d'abril) com substàncies l'abocament a la xarxa general del clavegueram de les quals queda prohibida.  
B.2 L'ajuntament garantirà, segons determina la normativa vigent, la recollida, el tractament i/o eliminació dels diferents tipus de residus i efluents generats. Respecte als efluents i residus inclosos en la legislació sobre residus tòxics i perillosos posseiran una forma de recollida, transport, tractament i/o eliminació separada dels assimilables a urbans, i l'ajuntament garantirà, per via de qualificació d'activitats, les mesures protectores i correctores oportunes.»  
Sense perjudici que tal i com s'afirma en l'acord municipal, de 25 de setembre de 1992, tals condicions formaran un tot coherent amb les exigides per a l'autorització del projecte (article 24 del reglament), el caràcter de norma jurídica del planejament general municipal, demanda en garantia del principi de seguretat jurídica, que es reculla en el mateix text del projecte totes aquelles condicions i determinacions que tinguen un caràcter prescriptiu respecte dels restants instruments de planejament i gestió urbanística que calga aprovar en desplegament d'aquell. En conseqüència caldrà incorporar al text de la modificació puntual les condicions imposades en la declaració d'impacte ambiental abans transcrites.  
Com a complement de les esmentades condicions, i a proposta del representant de la Conselleria de Medi Ambient en la comissió informativa d'aquesta comissió territorial caldrà fer constar, igualment, en la normativa, la prohibició d'abocament d'efluents d'indústries insalubres o nocives d'índex mitjà o alt a la xarxa del clavegueram, d'acord amb el Decret 54/1990, que aprova el Nomenclàtor d'Activitats Molestes, Insalubres, Nocives i Perilloses.  
IV. En relació amb l?informe desfavorable del Servei de Carreteres de la Conselleria d'Obres Públiques, Urbanisme i Transports, i vist l?escrit municipal en resposta a aquest, cal assenyalar que a pesar que no s'ha emès cap nou informe favorable a aquest, el dilatat període de temps transcorregut sense que aquest organisme haja manifestat l?oposició al seu contingut, molt superior al termini d'un mes que fixa l'article 25.2, paràgraf 2, de la Llei 6/1991, de la Generalitat Valenciana, de 27 de març, de Carreteres de la Comunitat Valenciana, així com els termes en què es planteja tal resposta, en què es garanteix que en qualsevol cas en la tramitació del pla parcial corresponent es resoldran adequadament tant els accessos Com la inexistència de perill de creació de travessies i el perill de pas a través de la C-3317, permeten d'adoptar una resolució sobre l'aprovació definitiva de l?expedient, sense perjudici que, tal i com s'ha assenyalat en la consideració tercera, calga incorporar al text de la modificació el contingut de les prescripcions proposades per l'ajuntament per a completar l?informe de Carreteres de data 23 de juliol de 1992.  
V. Les normes subsidiàries de planejament del municipi d'Aspe tenen una vigència superior a 10 anys, la qual cosa, a la vista de la modificació plantejada, unida al reconeixement de la falta d'interès o impossibilitat de desenvolupament dels sòls classificats a tal fi, pareix requerir l'adopció de nous criteris respecte de l?estructura general i orgànica del territori i de la classificació del sòl, de manera que es redacte un document més d'acord amb les necessitats presents del municipi, en desacord, a la vista de l?expedient, amb les que fa 10 anys possibilitaren el vigent planejament. Així mateix, s'adaptaria el pla a l'abundant legislació sorgida des de l'any 1982 fins a l'actualitat, tant d'àmbit estatal com específic de la Comunitat Valenciana, en què destaca, en el primer, el text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i en el segon, la Llei 4/1992, de 5 de juny, de la Generalitat Valenciana, sobre sòl no urbanitzable.  
No obstant l'assenyalat anteriorment i amb caràcter excepcional atès que la modificació plantejada respon a un interès general, justificat en la necessitat urgent de sòl destinat tant a l?ús industrial com residencial, de promoció pública, l'alteració del planejament que es pretén que es puga considerar com una modificació seua, encara que comporte canvis aïllats en la qualificació del sòl d'acord amb el que estableixen l'article 126 de l?esmentat text refós de 1992 i l'article 154.4 del Reglament de Planejament.  
Aquesta consideració resulta reforçada si tenim en compte que l'ajuntament, el 14 de maig de 1992, va acordar l?elaboració d'un Pla General Municipal d'Ordenació, i establí els criteris generals per a l?elaboració.  
VI. La modificació comporta un incremento de volum edificable de la zona, quantificat en un augment de 62 habitatges sobre els previstos en el planejament anterior per la qual cosa en compliment de l'article 128.2 del text refós de 1992, s'incrementa la superfície de zones verdes en 43.500 m2, que supera amb escreix l?estàndard de 5 m2 per habitant.  
VII. Les determinacions en què es plasma el contingut de la present modificació s'estimen en general correctes i adequades al fi pretès, si bé en l?àmbit dels sectors de sòl apte per a urbanitzar modificats caldrà adaptar el document al text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, en particular en allò que es refereix a determinació de l'aprofitament tipus i dels plans per a l'adquisició gradual de facultats urbanístiques.  
VIII. La Comissió Territorial d'Urbanisme és competent per a l'adopció d'aquest acorda en virtut del que disposen l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar: aprovar definitivament la modificació puntual de les normes subsidiàries d'Aspe, i supeditar la publicació i la consegüent entrada en vigor, al compliment de les següents condicions:  
1. Caldrà incloure, en el text de les modificacions proposades les condiciones imposades en la declaració d'impacte ambiental.  
2. Caldrà fer constar, igualment, en la normativa, la prohibició d'abocament d'efluents d'indústries insalubres o nocives d'índex mitjà o alt a la xarxa del clavegueram, d'acord amb el Decret 54/1990, que aprova el Nomenclàtor d'Activitats Molestes, Insalubres, Nocives i Perilloses.  
3. Caldrà incloure igualment el contingut de les previsions proposades per l'ajuntament per a emplenar l'informe de data 23 de juliol de 1992 del Servei de Carreteres de la Conselleria d'Obres Públiques, Urbanisme i Transports.  
4. Caldrà adaptar el document a les determinacions que se li puguen aplicar del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/ 1992, de 26 de juny, i en particular pel que fa a la determinació de l'aprofitament tipus i terminis per a l'adquisició gradual de facultats urbanístiques.  
Igualment haurà de trametre a l'ajuntament els plànols modificats i la resta de la documentació amb el mateix format que els vigents, a fi que puguen refondre's convenientment.  
Vist l'acord adoptat per la Comissió Territorial d'Urbanisme, en la sessió de 16 d'octubre de 1992, que va aprovar definitivament l?expedient de referència i se'n va supeditar la publicació al compliment de certes condicions, així com la documentació presentada per l'ajuntament amb data 26 d'octubre de 1992, que compleix en tots els punts aquest acord de la comissió, resolc:  
Ordenar la immediata publicació de l?esmentat acord d'aprovació definitiva a l?efecte de la seua entrada en vigor. Es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i notificar el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen l'article 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 134 del Reglament de Planejament. Val a dir que contra aquests acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 2 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.